google/wiki40b huggingface dataset:
Maryknoll

Maryknoll, egentlig Catholic Foreign Mission Society of America, er et amerikansk katolsk samfunn for apostolisk liv som har som siktemål å drive kristen misjon utenlands (utenfor USA). Ordenen har en mannlig (prestelig) og en kvinnelig gren. Den har virket/virker i Øst-Asia (særlig i Kina, Japan og Korea), Latin-Amerika og Afrika. Maryknollsøstrene er organisert som søsterkongregasjon med det offisielle navn Maryknoll Sisters of St. Dominic. Det finnes også en gren for lekfolk.
Hovedkvarter for alle tre grener av misjonsfellesskapet ligger ved småbyen Ossining i New York, ved Hudson-elva.
Hat

Hat er en intens følelse av uvilje overfor en person, en gjenstand, et sted, en handling, et fenomen og så videre. Hat er ikke fornuftsstyrt, men kan være en blanding av andre følelser som avsky og forakt, svik og skuffelse.
Ordet kommer fra det norrøne hatr.
Hat kan være personlig eller kollektivt og er drivkraft for en rekke handlinger og konflikter, blant annet vold, rasisme og terror. Hat er også et viktig element i  propaganda, for eksempel når politiske krefter skal bygge opp fiendebilder og motivere til krig. Den jødiske nazist-jegeren Simon Wiesenthal (1908–2005) skal ha sagt at det motsatte av kjærlighet ikke er hat, men likegyldighet.
Alice Springs

Kommunikasjon

Siden 1929 har Alice Springs hatt jernbaneforbindelse sørover, og i 2004 ble jernbanelinjen forlenget nordover til Darwin. Passasjertoget The Ghan har ukentlige avganger til Darwin og Adelaide hele året.
Lillesand stasjon

Lillesand stasjon er en tidligere jernbanestasjon i Lillesand. Lillesand–Flaksvandbanen var i drift mellom 1896 og 1953. Hovedgrunnen til banens eksistens var tømmertransport fra Tovdalsvassdraget og ut til kysten, men det var også noe transport av passasjerer, torv fra torvstrøfabrikken på Tveide, post og andre varer.
Byggingen av stasjonsområdet i 1890-årene var omfattende. Man bygget opp et havneanlegg der det før kun hadde vært stein, grus og sand. Stasjonen hadde også lokomotivstall, godsbuer, kullbu og svingskive for lokomotivet, samt en rekke spor. I dag står kun stasjonsbygningen igjen. Deler av lokomotivstallene ligger lagret hos Setesdalsbanen.
Stasjonsbygget er i sveitserstil og benyttes som ungdomshus under navnet «Huset». Jernbanegada følger den gamle traséen opp til viadukten.
Kausalitet

Kausalitet og korrelasjon

En vanlig måte å prøve å fastslå kausalitet på er ved å undersøke korrelasjoner, altså statistiske sammenhenger i data. Korrelasjoner kan hjelpe med å avklare kausalitet, men kan også gi et inntrykk av at det finnes årsakssammenhenger selv når dette ikke er tilfellet.
Når man bruker kvantitativ metoder vil man da prøve å undersøke alternative forklaringer til statistiske sammenhenger for å prøve og få klarhet i om man faktisk står overfor en årsaksrelasjon og i tilfelle hvordan denne opererer. For eksempel kan korrelasjon være et resultat av spuriøs sammenhenger og kan derfor lett forlede en til å anta kausalitet når det egentlig er andre bakenforliggende årsaker som påvirker. Simpsons paradoks er et eksempel på dette. Videre kan kausale mekanismer være kontekstfølsomme slik at A kun påvirker B under visse omstendigheter (for eksempel tennes en fyrstikk når den gnisses mot en tennsats, men bare dersom den er tørr). I noen sammenhenger kan det også være usikkert i hvilken retning årsakspilen går, for eksempel om det er det slik at lønnsnivået påvirker pris, eller om det er prisene som påvirker lønnsnivået. Innen et feedback-system kan begge påstander være riktige samtidig, det er da snakk om en sirkulær kausalitet. Man kan også ved hjelp av sannsynlighetsteoretiske metoder oppdage at det som fremstår som sammenhenger kan være resultat av rene tilfeldigheter.
Akkurat som at korrelasjon ikke trenger å bety kausalitet, betyr ikke nødvendigvis fravær av korrelasjon at det ikke finnes årsakssammenhenger da det kan være bakenforliggende variabler som forstyrrer resultatet og får det til å fremstå som uten sammenhenger til tross for at det finnes årsaksrelasjoner.
Johan B. Hygen

Liv

Johan B. Hygen var sønn av domprost Johannes Hygen. Han ble student i 1929 og cand. theol. fra Universitetet i Oslo i 1935. Fra 1939 var han universitetsstipendiat, og fra 1942 dosent i systematisk teologi. Fra 1941 til 1945 var han hjelpeprest på Majorstuen. Han tok doktorgraden i 1948.
I 1954 ble Hygen utnevnt til professor i religionsfilosofi og etikk ved Universitetet i Oslo. Han beholdt stillingen til 1978.

Utmerkelser

Hygen ble medlem av Det Norske Videnskaps-Akademi i 1962.
Iwo Jima

Militærbase

Den japanske marinen driver i dag en flybase på øya. Den blir også benyttet av både det japanske luftforsvaret og det amerikanske militæret.
Flickan och rövaren

«Flickan och rövaren» er et skillingstrykk av ukjent opprinnelse. Samlet av Alf Prøysen til sin visespalte i «Magasinet for alle» på 1950-tallet.

Teksten

1.En flicka sig gangar i grönskande skog,

så händer att miste på vägen hon tog.

Alt djupare inn uti skogen det bar

hon visste till sist inte rätt var hon var.
2.Men bäst som går där i ovisshet svår,

så kommer en rövare fram ur et snår,

hon tänkte att skrika men munnen hon slöt

ty rövaren var allt för inderligt söt.
3.Med blossande ögon och rosor i hyn,

hon bad att få räda på vägen till byn.

Den kan jag Er visa, sade rövaren blott,

doch ej förän lön för besväret jag fått.
4.Säg prisen, bad flickan, mer eldröd änn nyss,

en småsak, sade rövaren och knep sig en kyss.

Och vagen beskrev han så enkelt och lätt

Håll ständigt till vänster så hittar Ni rätt.
5.Bort skyndar sig flickan så snadd som en hind

men kom snart tilbaka med blossande kind.

Förlot mig, Herr Rövare, sade hon ömt,

det råd som Ni gav mig, det haver jag glömt.
6.Nuväl. sade rövaren, om minnet har flytt,

så får Ni betala Er avgift på nytt.

Betalingen og han förstås utan prut

och vägen beskrev han presis som förut.
7.Ack sukkade flickan, snart skymmar det på,

och ensam i skogen jag törs inte gå,

och så får jag hoppas att Ni inte vil

att jag skal bli utsatt för en rövare till.
8.O nei, sade rövaren, om Ni meg betror,

så skall jag ledsaga Er hem till Er mor,

och rövaren som blivit om hjärtat helt varm

bjöd höfligt och artig åt flickan sin arm.
9.Till landliga hyddan det sen bar i hast,

och där säger sagan blev rövarn satt fast,

han smidde sig bojor til enn nitten års tös,

så hårdt att han aldrigen mer kommer lös.
10.Och denna sin fångenskap trivdes han i,

för allt uti världen han vil ej bli fri.

Ja så kan det gå med en hastig kurtis

och det kan man kalla för rövarepris.
Astena

Levevis

Både larvene og de voksne (imago) er planteetere.

Utbredelse

Slekten har én art fra India og én fra Ny-Guinea.
Twist (album)

Twist er et musikkalbum med Jan Arild Sørnes, utgitt i 2008.
13. oktober

Navnedag

Terje, Tarjei og Torgeir
Sierra Leones Folkeparti

Sierra Leones Folkeparti (SLPP) er en av de to store politiske partiene i Sierra Leone, sammen med All People's Congress (APC). Partiet henter stor støtte i det sørøstlige Sierra Leone og spesielt fra Mende-folket. Den nåværende partilederen er John Oponjo Benjamin, som tidligere tjente som finansminister.
Deuterium

Første beskrivelse

Deuterium ble først oppdaget spektroskopisk og beskrevet av kjemikeren Harold Urey (Colombia University) sent i 1931. Dette bidro til at han fikk Nobelprisen i kjemi i 1934.

Anvendelse av deuterium

Deuterium er den vanligste bestanddel i hydrogenbomber, en type atombombe. Hydrogenbomber kalles også fusjonsbomber. Deuterium erstatter vanlig hydrogen i tungtvann som brukes for å bremse nøytroner i kjernefysiske anlegg. Denne deuteriumets egenskap (at den i mindre grad absorberer nøytroner) gjør det generelt anvendelig i kjernereaktorer som benytter ikke-anriket uran, da i form av tungtvann (D₂O).
Deuterium kan også benyttes som brensel i fusjonsreaktorer, både rent og blandet med tritium.
VM i rallycross 2014 runde 3 Lånkebanen

Den 3. VM runden i rallycross 2014 ble arrangert på Lånkebanen ved Hell utenfor Trondheim, perioden 14. til 15. juni.
Vrahovice

Vrahovice er en landsby i regionen Olomouc i Tsjekkia, i nærheten av Prostějov. Den er administrativt en del av Prostějov. Den har rundt 3400 innbyggere. Her finnes St. Bartolomeuskirken, et postkontor og et par puber.
Hallvard Sørum

Sportslig karriere

Sørum startet å spille curling i Vikingskipet på Hamar i 1992  for Hamar Idrettslags (HIL) curlinggruppe. Her spilte han sammen med tvillingbroren, Øystein Sørum, og spillere fra det lokale fotballaget.
Han har spilt i eliteserien siden 1995, med andreplasser i sesongene 2002, 2005 og 2009. 
I Norgesmesterskapene har han deltatt siden 1993, med unntak av i 2006,. Sammen med Magnus Utgård, Hanne Kjeldahl, Charlotte Hovring og Anja Karlsvik har Sørum sølv fra mix-NM i Oppdal Curlinghall i 1999. Da for Snarøen CK. 
Han har et sølv og en bronse fra junior-NM, og kvalifiserte seg til nordisk mesterskap for juniorer i 1995 og 1997.
Hallvard har også representert Norge som seniorutøver. I 2001 tok laget han spilte på 2.-plass under Karuizawa winter festival i Japan. Laget bestod av Sørum, Øystein Sørum, Magnus Utgård, Kenneth Andersen og Thomas Due. I 2003 representerte han Norge i vinter Universiaden i Italienske Tarvisio, der de tok en 7.-plass.
I 2007 tok laget hans Lag Sørum med Øystein Sørum, Magnus Utgård, og Marianne Rørvik andreplass under Danish Open i Hvidovre i Danmark.
Sørum har også representert Skottland (Keith Maclennan) og Frankrike (Thomas Defour) under den største internasjonale turneringen i Norge, Oslo Cup.
Enten – Eller

Første del

Bokens første del gir en skisse av det Estetiske livet fra Estetikerens eget synspunkt. Estetikeren er i stand til å betrakte seg selv på en radikalt forskjellig måte enn hva en såkalt Spissborger er i stand til. Estetikeren er til en viss grad selvbevisst, og har en forakt for et rolig dagligliv, som levd av Spissborgeren. En Spissborgers stemme har aldri kommet til orde hos Kierkegaard. Mest sannsynlig fordi Spissborgeren ikke er seg bevisst å være Spissborger; i det øyeblikk han blir seg dette bevisst, vil han havne enten i det Estetiske eller i det Etiske liv.
Grunnene til at Estetikeren har tatt slik avstand til det Spissborgerlige liv kan rent konkret være mange, men som regel dreier det seg om en eller annen hendelse som rystet grunnmuren i hans liv som Spissborger. Slik har Estetikeren innsett at det Spissborgerlige liv er fortvilelse, og han ønsker å distansere seg fra dette, og enhver mulighet for å igjen bli fortvilet. Som sådan ønsker han å ikke bygge sitt liv på noe annet enn egen nytelse; det finnes alltid en ny kvinne, en ny vin, en ny kamerat å drikke natten vekk med.

Annen del

Annen del er en utlegning som i stor grad dreier seg om en kritikk av det estetiske livet slik det ses med en Etikers øyne. Etikeren har i større grad slått seg til ro med at han er det han er, og tar som sådan ansvar for seg selv. Etikeren er på utsiden meget lik en Spissborger: Han har en jobb, kone og barn, og er ganske så fornøyd med dette. Forskjellen mellom ham og Spissborgeren ligger i at han er seg bevisst å være underlagt alle disse kreftene, og at han har "valgt seg selv i sin evige gyldighet." Han har også valgt seg selv inn igjen i samfunnet fra en tidligere posisjon som Estetiker.
Etikerens kritikk av Estetikeren går i stor grad ut på at også Estetikeren er fortvilet, han er bare ikke alltid klar over dette (selv om fortvilelsen tidvis skinner gjennom). Den klareste utlegningen av dette får man i sammenheng med utlegningen av Keiser Nero, den Aldrende Estetiker.
Avslutningsvis foreligger det også en preken som Etikeren har fått tilsendt fra en venn som er prest. Denne prekenen viser det Religiøse stadiets forrang over det Etiske ved å peke på hvordan man alltid er skyldig overfor gud.

Kulturkanonen

Enten – Eller er tatt opp i den danske kulturkanonen under litteratur.
Den internasjonale sjøfartsorganisasjonen

IMO

IMO er også involvert i juridiske spørsmål, herunder ansvar og problemstillinger rundt erstatningsansvar, regulering av den internasjonale maritim trafikk og dessuten teknisk assistanse.
IMO har 174 medlemmer, som representerer regjeringer normalt gjennom sine nasjonale maritime administrasjoner. Hovedfokuset i IMO er å utvikle og ta i bruk internasjonale instrumenter eller regelverk for trygg, sikker og effektiv transport på rene hav. Gjennomføring av disse instrumentene blir pålagt regjeringer og deres maritime administrasjoner.
Glattkøllesnegl

Utseende

Skallhøyde er 14-18 millimeter og det har 10-12 vridninger. Å lese et skall vil si å holde det på en spesiell måte slik at antall vindinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Skallet er avlangt og har mange vindinger. 
Kroppen er mørkere grå.

Levevis

Glattkøllesnegl er tvekjønnet, noe som gjør det lettere å finne en partner. For å kunne legge egg kreves allikevel to snegler som under parringen befrukter hverandre gjensidig.  Ettersom de er tvekjønnet kan begge legge egg.  Snegler dør vanligvis ikke lenge etter parring og egglegging.
National Institute of Oceanography (Pakistan)

National Institute of Oceanography (NIO) er et forskningsinstitutt i Karachi i Pakistan. NIO ble etablert i 1981 av Ministry of Science and Technology for å gjennomføre multidisiplinær forskning innen oseanografi. I tillegg til forskning på den nordlige delen av Arabiahavet, opererer instituttet forskningsstasjonen Jinnah i Antarktis på vegne av Pakistan Antarctic Programme. Instituttet har en vitenskapelig stab på rundt 30 personer.
Fylke (USA)

Et fylke i USA er en administrativ geografisk enhet i en delstat. I 48 av delstatene benyttes betegnelsen county (grevskap), mens Louisiana og Alaska bruker henholdsvis parish og borough (sogn).
Til sammen er det 3007 fylker i alle delstatene, med et gjennomsnitt på 60 fylker per delstat. I noen av delstatene regnes visse byer for å stå utenfor fylkene, dette gjelder spesielt Virginia med 38 uavhengige byer, men også Baltimore i Maryland og St. Louis i Missouri er uavhengige. Inkludert disse er det 3143 fylker og tilsvarende enheter. Flest fylker har Texas, med 254, og færrest har Delaware, med tre fylker.
Hvilken funksjon fylkene har, varierer fra delstat til delstat. I noen av delstatene har fylkene liten betydning foruten å være geografiske områder. I andre delstater har de en meget viktig oppgave innen lokalpolitikken. Fylkene har ofte ansvaret for skoler og flere offentlige tjenester.
Venezia-mysteriet

Venezia-mysteriet er en barnebok på bokmål av Bjørn Sortland som kom ut på Aschehoug forlag i 2000. Boka er den første i serien Kunstdetektivene. 
Boka er en reisebeskrivelse og en kriminalhistorie som handler om familien Bergvik, med hovedpersonen David, som reiser til Venezia hvor de blir involvert i et kunsttyveri på Guggenheim-museet og hvor lillebror Thor blir kidnappet.
Linnéa Myhre

Bakgrunn

Linnéa Myhre er født i Molde. Bloggen hennes var blant landets mest leste med daglig besøk av over 30 000 unike lesere. Hun ble i 2011 kåret til årets beste blogger under Vixen Blog Awards og Costume Awards. 
29. november 2011 startet nettserien «La Linnéa Leve» med Linnéa Myhre og Andreas Øverland på nettsidene til NRK. Serien handler om psykiske lidelser og hvordan Myhre har det med sin depresjon på tross av langvarig psykologbehandling.
Myhre ga ut romanen Evig søndag i 2012. Boka er definert som roman, men ligger tett opp til virkeligheten ettersom den følger ett år i Linnéa Myhres liv. I løpet av dette året begynner hun etter hvert motvillig å gå til psykiater for sine depresjoner, og Myhres problemer med tungsinn og spiseforstyrrelse står sentralt i boka. Første opplag på 2500 bøker ble solgt på lanseringsdagen. For boka mottok hun i 2012 Tabuprisen fra Rådet for psykisk helse.
Myhres andre roman Kjære ble utgitt i oktober 2014. Bok nummer tre Hver gang du forlater meg kom i 2016.
Høsten 2014 var Myhre deltaker på underholdningsprogrammet Skal vi danse på TV 2. Privat er Myhre  kjæreste med musiker Sondre Lerche.
Myhre er utpekt som Anne-Kat. Hærlands arvtaker av Anne-Kat. Hærland selv og har blitt kåret til Norges mest sexy kvinne av tidsskriftet Mann. 
Hun er datter av journalist Arild Myhre.

Melodi Grand Prix Junior 2002

Som en del av trioen Mabelin deltok Myhre i den første utgaven av MGPjr i 2002 med «Det var en gang». Bidraget kom på tiende- og sisteplass med ti poeng. «Det var en gang» er med på albumet Melodi Grand Prix Junior 2002 som lå ti uker på VG-lista med en fjerdeplass som beste plassering.
The First Years

The First Years er et samlealbum med Elvis Presley, utgitt i 1980.
Anthony Blunt

Liv og virke

Blunt studerte på Trinity College ved Universitet i Cambridge, hvor han ble medlem av den sovjetiske spionringen Cambridge Five. Ved den tyske invasjonen av Polen, vervet Blunt seg til den britiske hæren i 1939. Han var utstasjonert i Frankrike frem til de britiske styrkene ble evakuert fra Dunkerque i mai 1940 som følge av slaget om Dunkerque hvor de britiske styrkene ble omringet av tyskerne. Samme år ble Blunt rekruttert til den britiske sikkerhetstjenesten MI5. Under verdenskrigen oppnådde Blunt rang som major. Etter at de britiske spionene Guy Burgess og Donald Maclean hadde stukket av til Moskva i mai 1951, ble Blunt mistenkt for å være en sovjetisk spion. Blunt og Guy Burgess hadde vært nære venner siden de studerte sammen ved Universitet i Cambridge. Blunt ble avhørt av MI5 ved flere anledninger på begynnelsen av 1950-tallet, men han innrømmet ingenting i disse avhørene. 
Blunt kom med en tilståelse om sitt virke som sovjetisk spion i april 1964. Til gjengjeld for hans tilståelse ble han gitt full immunitet fra rettsforfølgelse. Etter den andre verdenskrig begynte Blunt som professor i kunsthistorie ved Universitetet i London, direktør ved Courtauld instituttet for kunst og dessuten det britiske hoffs kunsthistoriker. 
Blunt ble i 1956 utnevnt til kommandørridder (KCVO) av Royal Victorian Order, ble derved adlet og fikk rett til å føre tiltaleformen sir foran sitt navn. I 1979 ble det offentliggjort at Blunt hadde vært medlem av Cambridge Five; en gruppe spioner som arbeidet for Sovjetunionen fra 1930-tallet og fram til tidlig på 1950-tallet. Han ble da fratatt sitt ordensmedlemskap og adelskap. Blunt døde av et hjerteinfarkt i sitt eget hjem i London i mars 1983, 75 år gammel.
Akiko Sudo

Landslaget

Akiko Sudo spilte 15 landskamper for Japans kvinnelandslag. Hun ble tatt ut i Japans tropp til VM i fotball 2003.
Chydarteres

Utseende

Middelsstore, nokså kraftige, brokete fargede trebukker. De kan være brunlige, oransje med svarte tegninger eller mest svarte. Antennene er nokså kraftige, mer eller mindre lyst fargede, oftest lengre enn kroppen. Pronotum er ujevnt sekskantet, bredere enn langt, med to par opphøyde knøler som ofte er mørke. Dekkvingene er litt avsmalnende bakover, fargen ganske varierende. Beina er middels lange, lårene nokså tynne.

Utbredelse

Slekten er vidt utbredt i Sør-Amerika.
APBL98

APBL98 er et konsertalbum med Apoptygma Berzerk, utgitt i 1999.
Armand Duplantis

Bakgrunn

Duplantis er født og oppvokst i Lafayette i Louisiana i USA, og har amerikansk far og svensk mor. Han har vokst opp i en «friidrettsfamilie»; hans far er tidligere stavhopper Greg Duplantis og hans mor er Helena Duplantis (født Hedlund), som drev med mangekamp og volleyball. Også hans to brødre drev med stavsprang. 
Han begynte med stavsprang da han var fire år gammel, og satte bestenotering i verden for sin alder allerede som sjuåring, med 3,86 meter. Pr juli 2015 holdt han bestenoteringen i verden for aldersgruppene 7 til 12 år.

2015

Duplantis gikk første år på Lafayette High School i 2014-15. Han satte USA-rekord for førsteårs high school-elever både innendørs og utendørs, og ble kåret til årets mannlige high school-utøver i Louisiana (Gatorade Louisiana Boys Track & Field Athlete of the Year).
I juni 2015 bestemte han seg for å representere Sverige internasjonalt. Som 15-åring tok Duplantis VM-gull under Ungdoms-VM i friidrett 2015 med mesterskapsrekorden 5,30 meter. Dette var hans første stevne der han representerte Sverige.

2016

Den 6. februar hoppet han 5,50 meter (18 feet ½ inch), som var bestenotering i verden for 16-åringer, bestenotering for ungdom (U18) innendørs og nasjonal high school-rekord. Han vant bronsemedalje under U20-VM i friidrett 2016 med 5,45 meter.

2017

Han satte ny juniorverdensrekord innendørs med 5,75 meter 11. februar, under Millrose Games. Denne forbedret han til 5,82 meter under New Balance Nationals i New York 11. mars. 
Den 1. april hoppet han 5,90 meter utendørs, under Nike Clyde Littlefield Texas Relays. Dette var ny personlig rekord, juniorverdensrekord og svensk rekord utendørs. Under U20-EM i friidrett 2017 tok han gull med mesterskapsrekorden 5,65 meter, og ble kvalifisert til VM i friidrett 2017. Under VM 2017 kom han på niendeplass, med 5,50 meter i finalen, etter at han greide 5,70 i kvalifiseringen.

2018

Den 13. januar 2018 satte han ny U20-verdensrekord i stavsprang innendørs i Reno, med 5,83 meter. Denne rekorden ble imidlertid strøket, fordi arrangøren hadde feil høyde på listholderne - disse var 2 cm for høye. Han satte imidlertid ny U20-verdensrekord innendørs 25. februar, med 5,88 meter i All Star Perche-stevnet i Frankrike. I VM i friidrett innendørs 2018 kom han på åttendeplass. 
Han deltok i U20-VM i friidrett 2018, der han vant med 5,82 meter, som var ny mesterskapsrekord. Den 13. august 2018 ble han Europamester i EM i Berlin en av de beste stavsprangkonkurranser noensinne (sju utøvere over 5,75m, fire utøvere over 5,90 m). Seieren kom med ny U20 verdensrekord på 6,05 meter foran Timor Morgunov (6,00m) og Renaud Lavillenie (5,95m).
Den Frie Udstilling

Den Frie Udstilling er en kunstnersammenslutning som ble stiftet i 1891 av danske billedkunstnere i protest mot adgangskravene til det etablerte Charlottenborg.
Det gjør utstillingen til Danmarks eldste sammenslutning av kunstnere. Forbildet var den franske Salon des refusés.
Maleren Johan Rohde var initiativtager og blant stifterne kan nevnes: J.F. Willumsen, Vilhelm Hammershøi, ekteparet Harald og Agnes Slott-Møller, Christian Mourier-Petersen og Malthe Engelsted. På den første ustillingen deltok også kjente navn som P.S. Krøyer, Julius Paulsen og Kristian Zahrtmann.

Bygningen

Kunsthandler Kleis' lokaler på Vesterbrogade 58 var det første utstillingslokalet. To år senere leide Den Frie en tomt på Rådhuspladsen ved Vesterport Passage og arkitekt Thorvald Bindesbøll påtok seg oppgaven å bygge huset. Ved den neste utstillingen i det nye huset unnlot Willumsen å stille ut på grunn av slakt fra pressen, og hans avløsere ble ingen ringere enn Paul Gauguin og Vincent van Gogh.
Men København rådhus skulle bygges og Den Frie ble nødt til å finne nye lokaler i Aborreparken (der hvor Vesterport ligger i dag). Arkitekt denne gangen var Willumsen, som kom i konflikt med statsarkitekten, og den nye bygningen i sten ble til en bygning i tre med innvielse i 1898. Her var maleren Edvard Munch gjesteutstiller.
Nå deltok også billedhuggere i Den Frie, noe som økte behovet for mer plass. Willumsen bygde et åttekantet paviljong-tilbygg i 1905, og to år senere enda en bygning – denne gangen av arkitekten Peder Vilhelm Jensen Klint. 
I 1986 ble bygningen fredet og i 2002 skjedde en nennsom restaurering, blant annet fikk Pegasusrelieffet på forsiden av bygningen en ny forgylling ovenpå det gamle eiketreet.

Utstillingen

Sammenslutningen består i dag av 38 medlemmer og de arrangerer hvert år en utstilling med sine egne verker.